ບົດທີ 62 | ຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດ\nການເຂົ້າໃຈຄວາມປະສົງຂອງເຮົາບໍ່ແມ່ນພຽງເພື່ອໃຫ້ເຈົ້າຮູ້ຈັກເທົ່ານັ້ນ ແຕ່ຍັງເພື່ອໃຫ້ເຈົ້າປະຕິບັດຕາມເຈດຕະນາຂອງເຮົາ. ຜູ້ຄົນບໍ່ເຂົ້າໃຈຫົວໃຈຂອງເຮົາ. ເມື່ອເຮົາເວົ້າວ່າ ນີ້ແມ່ນທິດຕາເວັນອອກ, ພວກເຂົາຕ້ອງກັບໄປ ແລະ ຄິດຢ່າງໜັກໂດຍນຶກສົງໄສວ່າ “ມັນແມ່ນທິດຕາເວັນອອກແທ້ບໍ? ບາງເທື່ອ ມັນບໍ່ແມ່ນ. ຂ້ານ້ອຍບໍ່ສາມາດເຊື່ອງ່າຍໆແບບນັ້ນ. ຂ້ານ້ອຍຕ້ອງເຫັນມັນດ້ວຍຕົນເອງ”. ເວົ້າກັບພວກເຈົ້ານີ້ຈັ່ງແມ່ນຍາກຫຼາຍ ແລະ ພວກເຈົ້າບໍ່ຮູ້ຈັກວ່າ ຄວາມເຊື່ອຟັງທີ່ແທ້ຈິງແມ່ນຫຍັງ. ເມື່ອເຈົ້າຮູ້ຈັກເຈດຕະນາຂອງເຮົາແລ້ວ ຈົ່ງໄປເຮັດມັນໂດຍບໍ່ຕ້ອງລັງເລໃຈ, ບໍ່ຈຳເປັນຕ້ອງຄິດກ່ຽວກັບສິ່ງນັ້ນອີກ! ເຈົ້າພິຈາລະນາສິ່ງທີ່ເຮົາກ່າວດ້ວຍຄວາມສົງໄສ ແລະ ເຂົ້າໃຈມັນຢ່າງບໍ່ສົມເຫດສົມຜົນ, ແລ້ວເຈົ້າຈະມີຄວາມເຂົ້າໃຈທີ່ແທ້ຈິງໄດ້ແນວໃດ? ເຈົ້າບໍ່ເຄີຍສະແຫວງຫາເພື່ອເຂົ້າສູ່ພຣະທຳຂອງເຮົາ. ດັ່ງທີ່ເຮົາໄດ້ກ່າວຜ່ານມາ, ຄົນທີ່ເຮົາຕ້ອງການແມ່ນຄົນທີ່ດີເລີດ, ບໍ່ແມ່ນຄົນຈຳນວນຫຼວງຫຼາຍ. ຄົນທີ່ບໍ່ໃຫ້ຄວາມສຳຄັນກັບການເຂົ້າສູ່ພຣະທຳຂອງເຮົາ ແມ່ນບໍ່ສົມຄວນທີ່ຈະເປັນທະຫານທີ່ດີຂອງພຣະຄຣິດ, ແຕ່ກົງກັນຂ້າມ ພວກເຂົາປະພຶດຕົວຄືກັບຂີ້ຂ້າຂອງຊາຕານ ແລະ ຂັດຂວາງພາລະກິດຂອງເຮົາ. ຢ່າຄິດວ່ານີ້ແມ່ນເລື່ອງເລັກນ້ອຍ. ໃຜກໍຕາມທີ່ຂັດຂວາງພາລະກິດຂອງເຮົາ ຄົນນັ້ນແມ່ນລະເມີດກົດບັນຍັດແຫ່ງການບໍລິຫານຂອງເຮົາ ແລະ ແນ່ນອນທີ່ສຸດ ເຮົາຈະລົງວິໄນພວກເຂົາຢ່າງໜັກ. ໝາຍຄວາມວ່າ ຕັ້ງແຕ່ນີ້ເປັນຕົ້ນໄປ ຖ້າເຈົ້າໜີອອກຈາກເຮົາເປັນເວລາໃດໜຶ່ງ ແລ້ວການພິພາກສາຂອງເຮົາກໍຈະເກີດຂຶ້ນກັບເຈົ້າທັນທີ. ຖ້າເຈົ້າບໍ່ເຊື່ອພຣະທຳຂອງເຮົາ ກໍຈົ່ງທົດລອງ ແລະ ເຫັນດ້ວຍຕົວເຈົ້າເອງ, ເພື່ອຈະໄດ້ເຫັນວ່າສະພາບຂອງເຈົ້າເປັນແນວໃດເມື່ອດໍາລົງຊີວິດຢູ່ໃນແສງສະຫວ່າງແຫ່ງໃບໜ້າຂອງເຮົາ ແລະ ສະພາບຂອງເຈົ້າຈະເປັນແນວໃດ ເມື່ອເຈົ້າຈາກເຮົາໄປ.\nເຮົາບໍ່ໄດ້ຢ້ານວ່າເຈົ້າຈະບໍ່ດຳລົງຊີວິດໃນຝ່າຍວິນຍານ. ພາລະກິດຂອງເຮົາໄດ້ສືບຕໍ່ຈົນເຖິງຂັ້ນຕອນປັດຈຸບັນ, ແລ້ວເຈົ້າຈະສາມາດເຮັດຫຍັງໄດ້? ເຮົາເຮັດສິ່ງຕ່າງໆຕາມຂັ້ນຕອນ, ສະນັ້ນ ເຈົ້າບໍ່ຈຳເປັນຕ້ອງກັງວົນ. ເຮົາຈະປະຕິບັດພາລະກິດດ້ວຍຕົນເອງ. ເມື່ອເຮົາເຮັດບາງສິ່ງ ທຸກຄົນກໍເຊື່ອໝົດ, ບໍ່ດັ່ງນັ້ນ ເຮົາຈະຈັດການກັບພວກເຂົາໂດຍການຂ້ຽນຕີພວກເຂົາຢ່າງຮ້າຍແຮງຍິ່ງຂຶ້ນ. ສິ່ງນີ້ຍິ່ງກ່ຽວພັນເຖິງບົດບັນຍັດແຫ່ງການບໍລິຫານຂອງເຮົາ. ສາມາດເຫັນໄດ້ວ່າ ບັດນີ້ ບົດບັນຍັດແຫ່ງການບໍລິຫານຂອງເຮົາໄດ້ເລີ່ມປະກາດໃຊ້ ແລະ ນໍາໃຊ້ແລ້ວ ໂດຍບໍ່ໄດ້ລີ້ລັບອີກຕໍ່ໄປ. ເຈົ້າຕ້ອງເຫັນສິ່ງນີ້ຢ່າງຊັດເຈນ! ບັດນີ້ ການເຄົາລົບທຸກຢ່າງແມ່ນກ່ຽວພັນກັບບົດບັນຍັດແຫ່ງການບໍລິຫານຂອງເຮົາ ແລະ ໃຜກໍຕາມທີ່ລະເມີດມັນ ກໍຕ້ອງໄດ້ຮັບການສູນເສຍ. ສິ່ງນີ້ບໍ່ແມ່ນບັນຫາເລັກນ້ອຍຢ່າງແນ່ນອນ. ພວກເຈົ້າເຂົ້າໃຈໃນສິ່ງນີ້ແທ້ບໍ? ພວກເຈົ້າຊັດເຈນໃນດ້ານນີ້ຢ່າງສົມບູນບໍ? ບັດນີ້ ເຮົາເລີ່ມສົນທະນາວ່າ ບັນດາປະຊາຊາດ ແລະ ທຸກຄົນທີ່ຢູ່ເທິງແຜ່ນດິນໂລກຖືກປົກຄອງພາຍໃນກໍາມືຂອງເຮົາ ແລະ ບໍ່ວ່າສາສະໜາຂອງພວກເຂົາແມ່ນຫຍັງກໍຕາມ ທຸກຄົນຕ້ອງຫຼັ່ງໄຫຼ່ມາສູ່ບັນລັງຂອງເຮົາ. ແນ່ນອນ, ບາງຄົນທີ່ໄດ້ຮັບການພິພາກສາຈະຖືກໂຍນລົງສູ່ຂຸມເລິກທີ່ຢັ່ງບໍ່ເຖິງ (ພວກເຂົາຄືເປົ້າໝາຍສຳລັບການທຳລາຍທີ່ຈະຖືກເຜົາໄໝ້ທັງໝົດ ແລະ ຈະບໍ່ມີຢູ່ອີກຕໍ່ໄປ) ແລະ ບາງຄົນທີ່ຮັບເອົານາມຂອງເຮົາຫຼັງຈາກຖືກພິພາກສາກໍຈະກາຍມາເປັນປະຊາຊົນແຫ່ງອານາຈັກຂອງເຮົາ (ພວກເຂົາຈະມີຄວາມສຸກເປັນເວລາ 1.000 ປີເທົ່ານັ້ນ). ພວກເຈົ້າເຫຼົ່ານັ້ນຈະເປັນກະສັດຮ່ວມກັບເຮົາຕະຫຼອດໄປ ແລະ ຍ້ອນພວກເຈົ້າທົນທຸກເພື່ອເຮົາກ່ອນໜ້ານີ້, ເຮົາຈະທົດແທນຄວາມທົນທຸກຂອງພວກເຈົ້າດ້ວຍພອນທີ່ເຮົາຈະປະທານໃຫ້ກັບພວກເຈົ້າຢ່າງບໍ່ໝົດສິ້ນ; ປະຊາຊົນເຫຼົ່ານັ້ນຂອງເຮົາຈະສະໜອງການຮັບໃຊ້ບໍລິການໃຫ້ກັບພຣະຄຣິດເທົ່ານັ້ນ. ຄວາມເພີດເພີນບໍ່ໄດ້ໝາຍເຖິງຄວາມສຸກເທົ່ານັ້ນ, ແຕ່ກົງກັນຂ້າມ ຄົນເຫຼົ່ານີ້ຖືກປົກປ້ອງບໍ່ໃຫ້ທົນທຸກຕໍ່ໄພພິບັດຕ່າງໆ. ນີ້ຄືຄວາມໝາຍພາຍໃນຂອງການທີ່ເງື່ອນໄຂທີ່ເຮົາຮຽກຮ້ອງຈາກເຈົ້າໃນຕອນນີ້ນັ້ນເຄັ່ງຄັດຫຼາຍ ແລະ ສຳລັບທຸກສິ່ງທີ່ຈັບຕ້ອງເຖິງບົດບັນຍັດແຫ່ງການບໍລິຫານຂອງເຮົາ. ເພາະວ່າ ຖ້າພວກເຈົ້າບໍ່ຍອມຮັບການຝຶກຝົນຂອງເຮົາ ແລ້ວກໍບໍ່ມີທາງທີ່ເຮົາຈະມອບສິ່ງທີ່ພວກເຈົ້າຄວນຈະໄດ້ຮັບໃຫ້ກັບພວກເຈົ້າ. ເຖິງແມ່ນສິ່ງນີ້ເປັນຄວາມຈິງ, ພວກເຈົ້າຍັງຢ້ານທີ່ຈະທົນທຸກ, ຢ້ານທີ່ຈະເກີດມີບາດແຜໃນວິນຍານຂອງເຈົ້າ, ຄິດເຖິງເນື້ອໜັງຢູ່ສະເໝີ, ຈັດແຈງ ແລະ ວາງແຜນເພື່ອຕົນເອງຢູ່ສະເໝີ. ເຮົາບໍ່ໄດ້ຈັດແຈງສຳລັບພວກເຈົ້າຢ່າງເໝາະສົມບໍ? ແລ້ວເປັນຫຍັງເຈົ້າຈຶ່ງຈັດແຈງສຳລັບຕົນເອງຊໍ້າແລ້ວຊໍ້າອີກ? ເຈົ້າປະນາມເຮົາ! ບໍ່ແມ່ນແບບນັ້ນບໍ? ເຮົາຈັດແຈງບາງສິ່ງສຳລັບເຈົ້າ ແຕ່ເຈົ້າກໍປະຕິເສດມັນທັງສິ້ນ ແລະ ວາງແຜນຂອງເຈົ້າເອງ.\nພວກເຈົ້າອາດເວົ້າໄດ້ດີ, ແຕ່ໃນຄວາມເປັນຈິງແລ້ວ ພວກເຈົ້າບໍ່ປະຕິບັດຕາມຄວາມປະສົງຂອງເຮົາບໍ່ວ່າຫຍັງກໍຕາມ. ເຮົາກ່າວກັບເຈົ້າດັ່ງນີ້ ເຮົາຈະບໍ່ເວົ້າຢ່າງແນ່ນອນວ່າ ມີຄົນຢູ່ທ່າມກາງພວກເຈົ້າທີ່ສາມາດຄຳນຶງເຖິງຄວາມປະສົງຂອງເຮົາຢ່າງແທ້ຈິງ. ເຖິງແມ່ນການກະທຳຂອງເຈົ້າອາດສອດຄ່ອງກັບຄວາມປະສົງຂອງເຮົາ, ເຮົາຈະບໍ່ສັນລະເສີນເຈົ້າຢ່າງແນ່ນອນ. ນີ້ແມ່ນວິທີການແຫ່ງຄວາມລອດພົ້ນຂອງເຮົາ. ເຖິງສິ່ງນີ້ເປັນຄວາມຈິງ, ພວກເຈົ້າກໍຍັງພໍໃຈໃນຕົນເອງ ເປັນບາງຄັ້ງ ໂດຍຄິດວ່າຕົນເອງມະຫັດສະຈັນ ແລ້ວກໍດູຖູກຄົນອື່ນ. ນີ້ແມ່ນລັກສະນະໜຶ່ງໃນອຸປະນິໄສທີ່ເສື່ອມຊາມຂອງມະນຸດ. ພວກເຈົ້າທຸກຄົນຮັບຮູ້ເຖິງເລື່ອງທີ່ເຮົາກ່າວ, ແຕ່ພຽງຢູ່ໃນລະດັບຜິວເຜີນເທົ່ານັ້ນ. ຖ້າຕ້ອງການປ່ຽນແປງຢ່າງແທ້ຈິງ ເຈົ້າຕ້ອງຍັບເຂົ້າໃກ້ເຮົາ; ສົນທະນາກັບເຮົາ ແລະ ເຮົາຈະປະທານຄວາມກະລຸນາໃຫ້ກັບເຈົ້າ. ບາງຄົນຄິດທີ່ຈະນັ່ງຢູ່ລ້າໆ ແລະ ເກັບກ່ຽວສິ່ງທີ່ຄົນອື່ນຫວ່ານ ໂດຍຮູ້ສຶກວ່າພວກເຂົາພຽງແຕ່ຕ້ອງເດ່ມື້ຂໍ ຫຼື ອ້າປາກກິນ, ເຖິງກັບລໍຖ້າໃຫ້ຄົນອື່ນຫຍໍ້າອາຫານໃຫ້ພວກເຂົາກ່ອນທີ່ພວກເຂົາຈະເຕັມໃຈກືນມັນ. ຄົນປະເພດນີ້ເປັນຄົນໂງ່ຈ້າທີ່ສຸດ, ຢາກກິນສິ່ງທີ່ຄົນອື່ນໄດ້ກິນແລ້ວ ແລະ ນີ້ແມ່ນການສະແດງໃຫ້ເຫັນດ້ານຂີ້ຄ້ານທີ່ສຸດຂອງມະນຸດ. ເມື່ອໄດ້ຍິນພຣະທຳເຫຼົ່ານີ້ຂອງເຮົາແລ້ວ, ເຈົ້າກໍບໍ່ຕ້ອງເບິ່ງຂ້າມອີກຕໍ່ໄປ. ການເອົາໃຈໃສ່ທີ່ສຸດແມ່ນເປັນວິທີທີ່ຖືກຕ້ອງ. ແລ້ວຄວາມປະສົງຂອງເຮົາກໍຈະໄດ້ບັນລຸຜົນ ແລະ ນີ້ແມ່ນຄວາມເຊື່ອຟັງປະເພດທີ່ດີທີ່ສຸດ.\nກ່ອນນີ້: ບົດທີ 61\nຕໍ່ໄປ: ບົດທີ 63


ໂລກຮ່ວມແຮງຮ່ວມໃຈຟື້ນຟູພື້ນຖານເສດຖະກິດພາຍຫຼັງໂລກລະບາດໂຄວິດ - 19\nວັນສຸກ ທີ 25 ກັນຍາ ຄ.ສ. 2020 | 15:50:26\n(VOVWORLD) - ພາຍໃຕ້ຮູບການທາງອອນລາຍ, ກອງປະຊຸມລັດຖະມົນຕີກະຊວງການຄ້າ ແລະ ການລົງທຶນ ຂອງກຸ່ມບັນດາພື້ນຖານເສດຖະກິດຫາກໍ່ພົ້ນເດັ່ນ (G20) ໂດຍ ອາຣັບບິ ຊະອຸດິ ເປັນປະທານ ຫາກໍໄດ້ອັດລົງໃນອາທິດນີ້ ດ້ວຍຄຳໝັ້ນສັນຍາຮ່ວມມືລະອຽດຫຼາຍຢ່າງ. ຕາມນັ້ນແລ້ວ, ສືບຕໍ່ປະຕິບັດທຸກມາດຕະການ ແລະ ນຳໃຊ້ທຸກເຄື່ອງມືນະໂຍບາຍທີ່ມີຢູ່ແລ້ວ ເພື່ອຫຼຸດຜ່ອນຜົນເສຍຫາຍທາງດ້ານເສດຖະກິດ ແລະ ສັງຄົມ ຍ້ອນໂລກລະບາດ ໂຄວິດ - 19 ກໍ່ຂຶ້ນ, ຟື້ນຟູການເຕີບໂຕທົ່ວໂລກ, ເພີ່ມກຳລັງຄວາມສາມາດໃນການຟື້ນຟູ ແລະ ຮັກສາຕະຫຼາດໃຫ້ສະຖຽນລະພາບ.\nກອງປະຊຸມລັດຖະມົນຕີກະຊວງການຄ້າ ແລະ ການລົງທຶນ ຂອງກຸ່ມບັນດາພື້ນຖານເສດຖະກິດຫາກໍ່ພົ້ນເດັ່ນ ຈັດຂຶ້ນພາຍໃຕ້ຮູບການອອນລາຍ (ພາບ: qdnd.vn)\nກອງປະຊຸມດັ່ງກ່າວມີການເຂົ້າຮ່ວມຂອງຜູ້ແທນທີ່ມາຈາກ 20 ປະເທດສະມາຊິກ G20 ແລະ ບາງພື້ນຖານເສດຖະກິດຖືກເຊີນ ພ້ອມດ້ວຍການນຳຂອງຫຼາຍອົງການຈັດຕັ້ງສາກົນໃຫຍ່ຄື ທະນາຄານໂລກ (WB), ອົງການຮ່ວມມື ແລະ ພັດທະນາເສດຖະກິດ (OECD), ກອງປະຊຸມ ສປຊ ກ່ຽວກັບການຄ້າ ແລະ ພັດທະນາ (UNCTAD)…\nກອງປະຊຸມໄດ້ຮັບຮອງເອົາຖະແຫຼງການ “ຍາດແຍ່ງບັນດາກາລະໂອກາດຂອງສະຕະວັດທີ 21 ໃຫ້ທຸກໆຄົນ” ໃນນັ້ນ ລວມທັງ5ເນື້ອໃນຕົ້ນຕໍ ດັ່ງນີ້: ໜູນຊ່ວຍການຟື້ນຟູການຄ້າ ແລະ ການລົງທຶນສາກົນ; ໜູນຊ່ວຍການປະຕິຮູບສິ່ງທີ່ຈຳເປັນຂອງອົງການ WTO; ຂໍ້ລິເລີ່ມ Riyadh ກ່ຽວກັບອະນາຄົດຂອງ WTO; ເພີ່ມທະວີກຳລັງຄວາມສາມາດໃນການແກ້ງແຍ້ງຂອງວິສາຫະກິດຂະໜາດກາງ, ຂະໜາດນ້ອຍ ແລະ ຈຸນລະວິສາຫະກິດ; ຊຸກຍູ້ເສດຖະກິດຫຼາຍຮູບຫຼາຍແບບ.\nເສດຖະກິດໂລກ ຖືກຜົນສະທ້ອນຢ່າງໜັກໜ່ວງຈາກໂລກລະບາດໂຄວິດ - 19\nພາຍຫຼັງເກືອບ9ເດືອນທີ່ພະຍາຍາມຮັບມືກັບໂລກລະບາດໂຄວິດ - 19, ພື້ນຖານເສດຖະກິດ ໂລກ ພວມຢືນຢູ່ຕໍ່ໜ້າຄວາມສ່ຽງຖືກຊຸດໂຊມ ດ້ວຍຜົນເສຍຫາຍ ຍາກທີ່ຄາດຄະເນລ່ວງໜ້າໄດ້. ໂຮງຈັກ, ໂຮງງານແຫ່ງຕ່າງໆຕ້ອງຢຸດການຜະລິດ, ລະບົບການສະໜອງຖືກຕັດຕອນ, ສິນຄ້າບໍ່ສາມາດຈໍລະຈອນໄດ້, ຮ້ານຄ້າ, ເຂດລະຫຼີ້ນບັນເທິງ ແລະ ການບໍລິການສ່ວນຫຼາຍ ລ້ວນແຕ່ຕ້ອງປິດປະຕູ. ແຮງງານນັບລ້ານຄົນຖືກຫວ່າງງານ. ອົງການຮ່ວມມື ແລະ ພັດທະນາເສດຖະກິດ ໄດ້ຄາດຄະເນວ່າ, ຍ້ອນບັນດາມາດຕະການປິດເມືອງ ແລະ ແຍກຫ່າງໃນສັງຄົມ ເພື່ອປ້ອງສະກັດກັ້ນໂລກລະບາດໂຄວິດ - 19, ພື້ນຖານເສດຖະກິດທົ່ວໂລກ ຈະຫຼຸດລົງຢ່າງໜ້ອຍສຸດແມ່ນ 6% ໃນປີ 2020.\nເສດຖະກິດໂລກ ຖືກຜົນສະທ້ອນຢ່າງໜັກໜ່ວງຈາກໂລກລະບາດໂຄວິດ - 19 (ພາບ: hanoimoi.com.vn)\nໃນຂະນະນັ້ນ, ທ່ານນາງ Kristalina Georgieva ຜູ້ອຳນວຍການໃຫຍ່ ກອງທຶນເງິນຕາສາກົນ (IMF) ໄດ້ກ່າວເຕືອນວ່າ, ພື້ນຖານເສດຖະກິດທົ່ວໂລກພວມປະເຊີນໜ້າກັບ “ສາຍລົມພັດປິ້ນລວງ” ໃນເວລາຍາວນານ, ເຊິ່ງລວມທັງການປະກົດຕົວຂອງ ໂລກລະບາດໂຄວິດ - 19 ແຜ່ລະບາດຄັ້ງທີ 2, ອັນໄດ້ຊ້ອນແຝງຄວາມສ່ຽງເຮັດໃຫ້ອັດຕາຄົນທຸກຍາກ ແລະ ຄວາມບໍ່ສະເໝີພາບລະຫວ່າງ ຍິງ - ຊາຍເພື່ມຂຶ້ນ. GDP ທົ່ວໂລກ ຈະຫຼຸດລົງ 4,9% ໃນປີ 2020 ຍ້ອນໄລຍະປະຕິບັດບັນດາມາດຕະການປິດເມືອງຖືກແກ່ຍາວ. ໂລກລະບາດໂຄວິດ - 19 ກໍເຮັດໃຫ້ GDP ຂອງ G20 ຫຼຸດລົງຫຼາຍທີ່ສຸຸດໃນກວ່າສອງທົດສະວັດຜ່ານມາ. ຕາມຕົວເລກສະຖິຕິຂອງ OECD ແລ້ວ, ບັນດາມາດຕະການເພື່ອແນໃສ່ຄວບຄຸມໂລກລະບາດໂຄວິດ - 19 ໄດ້ເຮັດໃຫ້ GDP ຂອງ G20 ຫຼຸດລົງ 3,4% ໃນໄຕມາດ2ຂອງປີ 2020, ເຊິ່ງແມ່ນລະດັບຫຼຸດລົງຫຼາຍທີ່ສຸດນັບແຕ່ປີ 1998 ເປັນຕົ້ນມາ. ຫວ່າງມໍ່ໆມານີ້, ບໍລິສັດຈັດອັນດັບຄວາມໄວ້ວາງໃຈ Moody’s ກໍໄດ້ຄາດຄະເນວ່າ ພື້ນຖານເສດຖະກິດຂອງບັນດາປະເທດ G20 ອາດຈະຊຸດໂຊມໃນປີນີ້.\nໃນສະພາບການນັ້ນ, ລັດຖະມົນຕີກະຊວງການຄ້າ ແລະ ການລົງທຶນ ບັນດາປະເທດ G20 ໄດ້ໃຫ້ຄຳໝັ້ນສັນຍາວ່າ ຈະປະຕິບັດທຸກມາດຕະການ ແລະ ນຳໃຊ້ບັນດາເຄື່ອງມືນະໂຍບາຍທັງໝົດທີ່ພວມມີຢູ່ແລ້ວ ເພື່ອຫຼຸດຜ່ອນຜົນເສຍຫາຍດ້ານເສດຖະກິດ - ສັງຄົມ ຈາກໂລກລະບາດໂຄວິດ - 19, ຟື້ນຟູການເຕີບໂຕທົ່ວໂລກ, ເພີ່ມກຳລັງຄວາມສາມາດໃນການຟື້ນຟູ ແລະ ຮັກສາໃຫ້ຕະຫຼາດມີສະຖຽນລະພາບ.\nຄາດວ່າ, ຍ້ອນໂລກລະບາດ ໄດ້ເຮັດໃຫ້ນັບຮ້ອຍປະເທດ ແລະ ເຂດແຄວ້ນ ຕ້ອງຈັດວາງບັນດາມາດຕະການຈຳກັດການນຳເຂົ້າ - ສົ່ງອອກສິນຄ້າ, ດັ່ງນັ້ນ ສິ່ງທີ່ຮີບເຮັ່ງທີ່ສຸດໃນປັດຈຸບັນ ແມ່ນຟື້ນຟູ ແລະ ຮັກສາບັນດາລະບົບການສະໜອງສິນຄ້າຂອງປະເທດ, ພາກພື້ນ ແລະ ທົ່ວໂລກ. ບັນດາລັດຖະມົນຕີ G20 ໄດ້ກະຕຸກຊຸກຍູ້ໃຫ້ບັນດາປະເທດ ຢຸດຕິບັນດາມາດຕະການຈຳກັດທາງການຄ້າ ແລະ ປະຕິບັດບັນດາບາດກ້າວທີ່ຈຳເປັນເພື່ອສົ່ງເສີມການຄ້າ. ລະບົບການຄ້າຫຼາຍຝ່າຍເປີດອົກເປີດໃຈ, ຍຸຕິທຳ, ເຄື່ອນໄຫວຕາມບັນດາຂໍ້ກຳນົດ ແມ່ນມີຄວາມໝາຍສຳຄັນເປັນພິເສດ ສຳລັບການຟື້ນຟູຂອງພື້ນຖານເສດຖະກິດໂລກ.\nໄລ່ຮອດປັດຈຸບັນ, ບັນດາປະເທດ G20 ແລະ ບາງປະເທດ ອື່ນໆ ໄດ້ໃຫ້ຄຳໝັ້ນສັນຍາວ່າຈະຈັດແບ່ງຈຳນວນເງິນກວ່າ 21 ຕື້ USD ເພື່ອໜູນຊ່ວຍໃຫ້ແກ່ດ້ານການເງິນໃນຂົງເຂດສາທາລະນະສຸກທົ່ວໂລກ. ຈຳນວນເງິນດັ່ງກ່າວ ໄດ້ຈັດຕັ້ງຜັນຂະຫຍາຍການໜູນຊ່ວຍໂດຍກົງໃຫ້ແກ່ການບົ່ງມະຕິພະຍາດ, ພັດທະນາວັກຊິນ, ບັນດາມາດຕະການປິ່ນປົວ, ການເຄື່ອນໄຫວຄົ້ນຄວ້າ ແລະ ພັດທະນາ. ກ່ອນໜ້ານັ້ນ, ການນຳບັນດາປະເທດ G20 ກໍໄດ້ຍົກອອກບັນດາຂໍ້ລິເລີ່ມຕໍ່ການຕໍ່ກຳນົດເວລາຊຳລະໜີ້ສິນ ໃຫ້ແກ່ 73 ປະເທດທຸກຍາກທີ່ສຸດຢູ່ໃນໂລກ ໃນໄລຍະນັບແຕ່ນີ້ຮອດທ້າຍປີ 2020. ໂດຍມີເຖິງ 41 ປະເທດ ໄດ້ຍື່ນສະເໜີໃບຄຳຮ້ອງຂໍຄວາມຊ່ວຍເຫຼືອຕາມຂໍ້ລິເລີ່ມດັ່ງກ່າວ.\nG20 ກວມເອົາເຖິງ 85% ມູນຄ່າເສດຖະກິດ ທົ່ວໂລກ ແລະ ກວມເອົາ 2/3 ຈຳນວນປະຊາກອນໃນໂລກ. ເຮົາສາມາດເຫັນໄດ້ບົດບາດສຳຄັນຂອງ G20 ໃນການຍູ້ຖອຍວິກິດການດ້ານການເງິນ ໄລຍະ 2008 – 2009. ເພາະສະນັ້ນ, ເປັນທີ່ຈະແຈ້ງແລ້ວວ່າ ປັດຈຸບັນ G20 ພວມສວມບົດບາດສຳຄັນໃນການເປັນຜູ້ປະສານງານຂອງໂລກ ເພື່ອນຳປະຊາຄົມສາກົນຫຍັບມໍ່ເຂົ້າກັນກວ່າ. ເລື່ອງ G20 ຍົກອອກບັນດາຄຳໝັ້ນສັນຍາລະອຽດນັ້ນ ໄດ້ສະແດງໃຫ້ເຫັນບົດບາດຂອງກຸ່ມຕໍ່ບັນດາຄວາມສ່ຽງ ທີ່ເກີດມາຈາກໂລກລະບາດບໍ່ມີພົມແດນ. ສຳຄັນກວ່ານັ້ນອີກ, ການສົມທົບກັນກະທຳນີ້ ຍັງແມ່ນຄວາມຮັບຜິດຊອບຂອງບັນດາປະເທດໃຫຍ່ທີ່ມີຕໍ່ຄວາມສະຫງົບປອດໄພຂອງໂລກອີກດ້ວຍ./.\nVOV VOVworldເສດຖະກິດ ການຄ້າ ການລົງທຶນ ສາຍລົມພັດປິ້ນລວງ ໂລກລະບາດໂຄວິດ - 19


ໂຮງຮຽນ ປະຖົມ, ມັດທະຍົມ ກ້າວໜ້າ ເນັ້ນມາດຕະການປ້ອງກັນໂຄວິດ-19 ກຽມພ້ອມທຸກດ້ານ ເປີດສົກຮຽນໃໝ່ | ມີເດຍລາວ Media LAOS\nໜ້າຫຼັກ ສາລະໜ້າຮູ້ ການສຶກສາ ໂຮງຮຽນ ປະຖົມ, ມັດທະຍົມ ກ້າວໜ້າ ເນັ້ນມາດຕະການປ້ອງກັນໂຄວິດ-19 ກຽມພ້ອມທຸກດ້ານ ເປີດສົກຮຽນໃໝ່\nໂຮງຮຽນປະຖົມ ແລະ ມັດທະຍົມ ສົມບູນກ້າວໜ້າ ມີຄວາມພ້ອມໃນທຸກດ້ານ ເພື່ອເປີດສົກຮຽນໃໝ່ 2020-2021 ໃນວັນທີ 1 ກັນຍານີ້, ເປັນຕົ້ນມີຄວາມພ້ອມ ດ້ານບຸກຄະລາກອນ, ຫລັກສູດການຮຽນ-ການສອນ, ຫ້ອງຮຽນ, ຄູ-ອາຈານ ແລະ ອື່ນໆ ແມ່ນມີຄວາມພຽງພໍ, ພ້ອມທັງເນັ້ນສືບຕໍ່ຈັດຕັ້ງປະຕິບັດ ມາດຕະການປ້ອງກັນ ການຕິດເຊື້ອໂຄວິດ-19 ຢ່າງເຄັ່ງຄັດ.\nທ່ານ ບຸນໄຫວ ຫລວງລາດ ຜູ້ອຳນວຍການໂຮງຮຽນປະຖົມ ແລະ ມັດທະຍົມ ສົມບູນກ້າວໜ້າ ແຈ້ງໃຫ້ຮູ້ ໃນວັນທີ 26 ສິງຫາ 2020 ນີ້ວ່າ: ໂຮງຮຽນປະຖົມ ແລະ ມັດທະຍົມ ສົມບູນກ້າວໜ້າ ໄດ້ມີຄວາມພ້ອມໃນທຸກດ້ານ ເພື່ອເປີດການຮຽນ-ການສອນ ສົກຮຽນ 2020-2021 ໂດຍໄດ້ມີການປັບປຸງ, ທຳຄວາມສະອາດອາຄານສະຖານທີ່, ຫ້ອງຮຽນ, ໂຕະ, ຕັ່ງ, ອັນສຳຄັນໄດ້ຈັດຊຸດຝຶກອົບຮົມ, ຍົກລະດັບຄວາມຮູ້ ໃຫ້ຄູ-ອາຈານ ແລະ ອື່ນໆ ເພື່ອສ້າງຄວາມເຂັ້ມແຂງ ໃຫ້ແກ່ໂຮງຮຽນ ກໍຄື ການເປີດສົກຮຽນໃໝ່ໃຫ້ ມີບັນຍາການອັນຟົດຟື້ນ, ຮັກສາໄດ້ຄວາມເປັນລະບຽບຮຽບຮ້ອຍ, ສະຫງົບ, ປອດໄພ ແລະ ດຳເນີນການຮຽນ-ການສອນ ໃຫ້ບັນລຸຕາມຄາດໝາຍທີ່ວາງໄວ.\nທ່ານ ບຸນໄຫວ ຫລວງລາດ ໃຫ້ຮູ້ຕື່ມວ່າ: ໂຮງຮຽນປະຖົມ ແລະ ມັດທະຍົມ ສົມບູນກ້າວໜ້າ ມີຄູ-ອາຈານ ທັງໝົດ 50 ກວ່າຄົນ, ມີ 30 ກວ່າຫ້ອງ, ສາມາດຮອງຮັບນັກຮຽນ ໄດ້ທັງໝົດ 1.700 ກວ່າຄົນ, ນອກຈາກສອນຕາມຫລັກສູດ ທີ່ກະຊວງສຶກສາທິການ ແລະ ກິລາ ວາງອອກແລ້ວ ໂຮງ ຮຽນຍັງໄດ້ເນັ້ນໜັກ ການຮຽນ-ການສອນພາສາອັງກິດ ເພີ່ມຕື່ມສໍາລັບຊັ້ນປະຖົມສຶກສາ, ເຊິ່ງນັກຮຽນຊັ້ນປະຖົມ ຈະໄດ້ຮຽນພາສາອັງກິດ ມື້ລະ3ຊົ່ວໂມງ ໃນພາກບ່າຍ (13:00-15:00 ໂມງ). ນອກນີ້, ໂຮງຮຽນຍັງມີນະໂຍບາຍ ສຳລັບນັກຮຽນທີ່ຮຽນເກັ່ງ ເຊັ່ນ: ສອບເສັງໄດ້ໃບປະກາດແດງ ແມ່ນຈະໄດ້ຮຽນຟີ (ບໍ່ໄດ້ເສຍຄ່າຮຽນໝົດປີ), ເສັງໄດ້ອັນດັບ 1 ຂັ້ນນະຄອນຫລວງ ແມ່ນຈະບໍ່ໄດ້ຈ່າຍຄ່າຮຽນ, ເສັງໄດ້ອັນດັບ 1 ຂັ້ນເມືອງ ຫລຸດຄ່າຮຽນ 50% ແລະ ເກັ່ງຮອບດ້ານ ຫລຸດຄ່າຮຽນ 10%. ສ່ວນຄ່າໃຊ້ຈ່າຍ ໃນການສຶກສາ ສຳລັບຊັ້ນອານຸບານ 270.000 ກີບ (ບໍ່ລວມຄ່າອາຫານ), ຊັ້ນປະຖົມ 250.000 ກີບ, ຊັ້ນມັດທະຍົມຕົ້ນ 310.000 ກີບ ແລະ ຊັ້ນມັດທະຍົມປາຍ 330.000 ກີບ ຕໍ່ຄົນຕໍ່ເດືອນ.\nສຳລັບຜົນການສອບເສັງໃນສົກຮຽນ 2019-2020 ຜ່ານມາ, ນັກຮຽນຊັ້ນ ປ5 ຂອງໂຮງຮຽນປະຖົມ ແລະ ມັດທະຍົມ ສົມບູນກ້າວໜ້າ ສາມາດຍາດໄດ້ນັກຮຽນເກັ່ງຮອບດ້ານ5ຄົນ, ມ4 ຍາດໄດ້ໃບປະກາດແດງ 1 ຄົນ ແລະ ເກັ່ງຮອບດ້ານ 24 ຄົນ, ມ7 ຍາດໄດ້ເກັ່ງຮອບດ້ານ 45 ຄົນ ສ່ວນຊັ້ນອື່ນໆ ແມ່ນບັນລຸຄາດໝາຍ ຕາມທີ່ໂຮງຮຽນຕັ້ງໄວ້.\nຂ່າວກ່ອນໜ້ານີ້ວຽກງານຕ້ານເອດ ຢູ່ ສປປ ລາວ ຍັງມີສິ່ງທ້າທາຍຫລາຍດ້ານ\nຂ່າວຖັດໄປເຜີຍແຜ່ການປະຕິບັດເປົ້າໝາຍ ການພັດທະນາແບບຍືນຍົງ ໃຫ້ແກ່ພາກເອກະຊົນ ແລະ ຫົວໜ່ວຍທຸລະກິດ\nແຂວງສາລະວັນ ຍັງລໍຜົນກວດ 199 ຄົນ ທີ່ນອນໃນກຸ່ມສ່ຽງຕິດພະຍາດໂຄວິດ-19\nແຂວງຜົ້ງສາລີ ດຳເນີນກອງປະຊຸມ ສ່ອງແສງການຈັດຕັ້ງປະຕິບັດວຽກງານຮອບດ້ານ9ເດືອນຕົ້ນປີ ແລະ ວາງທິດທາງ3ເດືອນທ້າຍປີ 2021.


ຂໍ້ຜິດພາດການປະຕິບັດລະຫັດໃນ macOS Big Sur ແລະກ່ອນ ໜ້າ ນີ້, ອະນຸຍາດໃຫ້ເຈົ້າສາມາດດໍາເນີນຄໍາສັ່ງຈາກທາງໄກ | ຂ້ອຍມາຈາກແມັກ\nຂໍ້ຜິດພາດການປະຕິບັດລະຫັດໃນ macOS ຂອງ Apple ອະນຸຍາດໃຫ້ຜູ້ໂຈມຕີທາງໄກປະຕິບັດຄໍາສັ່ງທີ່ຕົນເອງມັກຢູ່ໃນຄອມພິວເຕີ Apple. ແຕ່ຮ້າຍແຮງທີ່ສຸດ, Apple ຍັງບໍ່ທັນໄດ້ແກ້ໄຂມັນຢ່າງເຕັມທີ່ເທື່ອ. ມັນທັງbasedົດແມ່ນອີງໃສ່ແມງໄມ້ສະເພາະທີ່ສົ່ງຜົນກະທົບທາງລົບຕໍ່ຜູ້ໃຊ້ macOS, ໂດຍສະເພາະຜູ້ທີ່ໃຊ້aໂປຣແກຣມອີເມວພື້ນເມືອງເຊັ່ນ: ແອັບພລິເຄຊັນ "Mail".\nໄຟລ shortcut ທາງລັດທີ່ແນ່ນອນສາມາດຄອບຄອງຄອມພິວເຕີ Mac ໄດ້ ສວນສາທາລະນະ ຄົ້ນພົບຈຸດບົກຜ່ອງຢູ່ໃນ macOS ທີ່ອະນຸຍາດໃຫ້ຜູ້ທີ່ແລ່ນພວກມັນລິເລີ່ມຄໍາສັ່ງຢູ່ໃນ Mac. ໄຟລ cut ທາງລັດທີ່ມີ ສ່ວນຂະຫຍາຍ "inetloc" ເຂົາເຈົ້າສາມາດcommandsັງ ຄຳ ສັ່ງຢູ່ພາຍໃນ. ຂໍ້ບົກຜ່ອງນີ້ມີຜົນກະທົບຕໍ່ກັບ macOS Big Sur ແລະລຸ້ນກ່ອນ ໜ້າ ນີ້.\nຄວາມອ່ອນແອໃນວິທີການປະມວນຜົນໄຟລ in inetloc ຂອງ macOS ເຮັດໃຫ້ມັນເກີດຂື້ນ ດໍາເນີນຄໍາສັ່ງທີ່dedັງຢູ່ພາຍໃນມັນ. ຄຳ ສັ່ງທີ່ເຈົ້າເອີ້ນໃຊ້ສາມາດຢູ່ໃນທ້ອງຖິ່ນກັບ macOS, ອະນຸຍາດໃຫ້ຄໍາສັ່ງທີ່ຕົນເອງປະຕິບັດໄດ້ໂດຍຜູ້ໃຊ້ໂດຍບໍ່ມີຄໍາເຕືອນຫຼືການເຕືອນໃດ any. ໃນເບື້ອງຕົ້ນ, ໄຟລ in inetloc ແມ່ນທາງລັດຫາສະຖານທີ່ອິນເຕີເນັດ, ເຊັ່ນ: RSS feed ຫຼືທີ່ຕັ້ງ telnet. ພວກມັນມີທີ່ຢູ່ຂອງເຊີບເວີແລະອາດຈະເປັນຊື່ຜູ້ໃຊ້ແລະລະຫັດຜ່ານສໍາລັບການເຊື່ອມຕໍ່ SSH ແລະ telnet. ພວກມັນສາມາດສ້າງໄດ້ໂດຍການພິມ URL ໃສ່ໃນຕົວແກ້ໄຂຂໍ້ຄວາມແລະລາກຂໍ້ຄວາມໄປທີ່ເດັສທັອບ.\nຂໍ້ບົກພ່ອງສະເພາະນີ້ມີຜົນກະທົບທາງລົບຕໍ່ຜູ້ໃຊ້ macOS, ໂດຍສະເພາະຜູ້ທີ່ໃຊ້ລູກຄ້າອີເມລ ການເປີດອີເມລ containing ທີ່ມີໄຟລ ment ແນບ inetloc ຜ່ານແອັບພລິເຄຊັນ Mail ຈະເປີດໃຊ້ຄວາມສ່ຽງໂດຍບໍ່ມີການເຕືອນ.\nApple ໄດ້ແກ້ໄຂບັນຫາບາງສ່ວນແລ້ວ, ແຕ່ນັກຄົ້ນຄວ້າໄດ້ສະແດງໃຫ້ເຫັນວ່າມັນບໍ່ໄດ້ແກ້ໄຂມັນຢ່າງແນ່ນອນ. ດັ່ງນັ້ນ ການປັບປຸງໃຫມ່ແມ່ນຈໍາເປັນ ເພື່ອໃຫ້ມັນຖືກ ກຳ ຈັດcompletelyົດ.\nເສັ້ນທາງເຕັມໄປຫາບົດຄວາມ: ຂ້ອຍມາຈາກແມັກ » Mac OS X » MacOS Big Sur » ຂໍ້ຜິດພາດໃນການປະຕິບັດລະຫັດໃນ macOS Big Sur ແລະກ່ອນ ໜ້າ ນີ້, ຊ່ວຍໃຫ້ເຈົ້າສາມາດປະຕິບັດ ຄຳ ສັ່ງຈາກທາງໄກໄດ້\nMacOS Monterey beta7ສະແດງໃຫ້ເຫັນຄວາມລະອຽດ MacBook Pros 14 ແລະ 16 "ໃນອະນາຄົດ\nPodcast 13x05: ກ້ອງຖ່າຍຮູບ, ແບັດເຕີຣີແລະ ໜ້າ ຈໍ, ເຫດຜົນໃນການປ່ຽນ iPhone.